4. การประกอบธุรกิจในแต่ละสายผลิตภัณฑ์

3.  

4.  1.  ลักษณะของผลิตภัณฑ์

  บริษัทเป็นผู้ผลิตและจำหน่ายบรรจุภัณฑ์พลาสติกประเภทขวดและฝา
  และชิ้นส่วนพลาสติกสำหรับยานยนต์ที่มีคุณภาพ
  ตามรูปแบบความต้องการใช้งานของลูกค้าซึ่งเป็นผลิตภัณฑ์ที่มีตราสินค้า(Brand)
  เป็นที่รู้จักในแต่ละอุตสาหกรรมและผู้บริโภคโดยทั่วไป
  การผลิตสินค้าของบริษัทจะมาจากกระบวนการผลิตหลัก 2 ประเภทได้แก่ การเป่า (Blow
  Molding) และการฉีด (Injection Molding)ได้แก่
  บรรจุภัณฑ์พลาสติกประเภทขวดและแกลลอนในรูปทรงต่างๆ
  ฝาขวดและชิ้นส่วนพลาสติกสำหรับรถยนต์และรถจักรยานยนต์
  ทั้งนี้ผลิตภัณฑ์บรรจุภัณฑ์พลาสติกที่บริษัทผลิตมีหลากหลายประเภทเพื่อใช้บรรจุสินค้าต่างๆได้แก่
  น้ำมันหล่อลื่น นมและนมเปรี้ยว สินค้าอุปโภคบริโภค สารเคมีสำหรับใช้ในการเกษตร และ
  ชิ้นส่วนพลาสติกสำหรับรถยนต์และรถจักรยานยนต์ เป็นต้น
  โดยวัตถุดิบส่วนใหญ่ที่ใช้ในการผลิตมาจากเม็ดพลาสติกประเภทโพลีเอทธิลีน(Polyethylene)และเม็ดพลาสติกโพลีโพรพิลีน(Polypropylene)

  ทั้งนี้บรรจุภัณฑ์พลาสติกและชิ้นส่วนพลาสติกที่ผลิตให้แก่ลูกค้าแต่ละรายจะมีรายละเอียดปลีกย่อยที่แตกต่างกันขึ้นอยู่กับความต้องการของลูกค้าที่จะนำไปใช้งาน
  ซึ่งลักษณะของบรรจุภัณฑ์พลาสติกและชิ้นส่วนพลาสติกที่บริษัทผลิตมีลักษณะต่างๆ กัน เช่น รูปร่าง
  ขนาด สี ลักษณะของวัตถุดิบ คุณสมบัติเฉพาะของวัตถุดิบ รวมทั้งฉลากที่ติดกับบรรจุภัณฑ์พลาสติก
  เป็นต้น

  บรรจุภัณฑ์พลาสติกและชิ้นส่วนพลาสติกที่บริษัทผลิตนั้น
  แบ่งได้ตามประเภทของการนำไปใช้งานของลูกค้าได้ดังนี้

1)  บรรจุภัณฑ์พลาสติกสำหรับบรรจุน้ำมันหล่อลื่น
    บริษัทเป็นผู้ผลิตและจำหน่ายบรรจุภัณฑ์พลาสติกประเภทขวด แกลลอน
    และถังในขนาดและรูปทรงต่างๆ
    เพื่อใช้เป็นบรรจุภัณฑ์พลาสติกสำหรับบรรจุน้ำมันหล่อลื่นหลากหลายตราสินค้า
    บริษัทสามารถผลิตบรรจุภัณฑ์พลาสติกสำหรับบรรจุน้ำมันหล่อลื่นประเภทขวด แกลลอนและถัง
    ในขนาดและรูปทรงต่างๆได้ตามความต้องการของลูกค้า ตั้งแต่ขนาดเล็กที่มีขนาดบรรจุ 0.5,
    0.8, 1, 3, 4, 5 และ 6 ลิตร และขนาดใหญ่ที่มีขนาดบรรจุ 18 ลิตร และ 20 ลิตร

2)  บรรจุภัณฑ์พลาสติกสำหรับบรรจุนมและนมเปรี้ยว
    บริษัทเป็นผู้ผลิตและจำหน่ายบรรจุภัณฑ์พลาสติกสำหรับบรรจุนมและนมเปรี้ยวในขนาดและรูปทรงต่างๆ
    หลากหลายตราสินค้า
    เนื่องจากบรรจุภัณฑ์พลาสติกที่ใช้บรรจุนมและนมเปรี้ยวที่ผลิตจะต้องสัมผัสกับอาหารโดยตรง
    ดังนั้นบริษัทจึงให้ความสำคัญกับกระบวนการผลิตบรรจุภัณฑ์พลาสติกสำหรับบรรจุนมและนมเปรี้ยว
    โดยบริษัทได้แยกส่วนของกระบวนการผลิตและการทำงานออกมาต่างหาก
    โดยจะแยกเป็นห้องระบบปิด(Clean Room)
    และแยกเครื่องจักรที่ใช้ในการผลิตและพนักงานต่างๆที่เกี่ยวข้องในการผลิตออกจากสายการผลิตอื่น
    เพื่อเป็นการป้องกันการปนเปื้อนของฝุ่นละอองและแบคทีเรียและสามารถควบคุมคุณภาพให้เป็นไปตามมาตรฐานของ
    GMP(Good Manufacturing Practice) และระบบ HACCP(Hazard Analysis and
    Critical Control Point) โดยบรรจุภัณฑ์ที่บริษัทสามารถผลิตได้มีขนาดบรรจุ 80 มล.
    100 มล. 190 มล. 200 มล. 450 มล. 830 มล. 2 ลิตร และ 5 ลิตร

3)  บรรจุภัณฑ์พลาสติกสำหรับบรรจุสินค้าอุปโภคและบริโภค
    บริษัทเป็นผู้ผลิตและจำหน่ายบรรจุภัณฑ์พลาสติกสำหรับบรรจุสินค้าอุปโภคและบริโภค เช่น
    บรรจุภัณฑ์สำหรับบรรจุน้ำยาทำความสะอาด
    ได้แก่น้ำยาล้างห้องน้ำและสุขภัณฑ์น้ำยาทำความสะอาดพื้น น้ำยาล้างจาน เป็นต้น
    บรรจุภัณฑ์สำหรับบรรจุน้ำยาปรับผ้านุ่ม บรรจุภัณฑ์สำหรับบรรจุแป้งทาตัว เป็นต้น

4)  บรรจุภัณฑ์พลาสติกสำหรับบรรจุสารเคมีสำหรับการเกษตร
    บริษัทเป็นผู้ผลิตและจำหน่ายบรรจุภัณฑ์พลาสติกสำหรับบรรุจสารเคมีที่ใช้ในการเกษตร เช่น
    ยากำจัดศัตรูพืช ยาฆ่าหญ้า เป็นต้น

5)  ชิ้นส่วนพลาสติกสำหรับยานยนต์
    บริษัทเป็นผู้ผลิตและจำหน่ายชิ้นส่วนพลาสติกให้แก่ลูกค้าของบริษัทซึ่งเป็นผู้ผลิตรถยนต์และรถจักรยานยนต์
    (Product Maker) และ ผู้ผลิตและจัดหาอุปกรณ์ขั้นที่ 1 (1^(st) Tier Supplier)
    โดยผู้ผลิตรถยนต์และรถจักรยานยนต์จะนำผลิตภัณฑ์ของบริษัทไปเป็นส่วนประกอบในชิ้นส่วนของรถยนต์และรถจักรยานยนต์
    ได้แก่ ถังบรรจุน้ำสำหรับทำความสะอาดกระจกหน้า ถังบรรจุน้ำระบายความร้อนสำหรับหม้อน้ำ
    ท่อแอร์ (“Duct”) ฝาครอบท้ายรถกระบะ (“Lid”) สปอยเลอร์ ฝาพลาสติกครอบเกียร์
    เป็นต้น

    1.  การตลาดและภาวะการแข่งขัน

        1.  นโยบายและลักษณะการตลาดของผลิตภัณฑ์ที่สำคัญ

กลยุทธ์การแข่งขัน

บริษัทเป็นผู้ผลิตและจำหน่ายบรรจุภัณฑ์พลาสติกประเภทขวดและฝา
และชิ้นส่วนพลาสติกสำหรับยานยนต์ที่มีคุณภาพ ตามรูปแบบความต้องการใช้งานของลูกค้า
ที่ได้รับการยอมรับจากลูกค้าในด้านคุณภาพของชิ้นงานและคุณภาพของการให้บริการ
โดยบริษัทให้ความสำคัญและใส่ใจในการผลิตตั้งแต่ การออกแบบรูปทรงของบรรจุภัณฑ์,
การจัดหาวัตถุดิบ, การควบคุมการผลิต
รวมไปถึงการตรวจสอบคุณภาพและความเรียบร้อยของชิ้นงานที่ผลิต
และการส่งมอบให้แก่ลูกค้าได้ตรงเวลา
เพื่อให้มั่นใจได้ว่าชิ้นงานที่บริษัทผลิตตรงตามความต้องการและการออกแบบของลูกค้า

ทั้งนี้กลยุทธ์ที่บริษัทใช้ในการแข่งขัน เป็นดังนี้

(1) คุณภาพของผลิตภัณฑ์ บริษัทให้ความสำคัญต่อการควบคุมคุณภาพของผลิตภัณฑ์ที่บริษัทผลิต
    เพื่อให้ผลิตภัณฑ์ดังกล่าวมีคุณสมบัติตรงตามความต้องการของลูกค้า
    โดยบริษัทจะให้ความสำคัญตั้งแต่การออกแบบรูปทรงของผลิตภัณฑ์
    การจัดหาวัตถุดิบที่มีคุณสมบัติตรงตามที่ลูกค้ากำหนด
    การกำกับดูแลกระบวนการผลิตในแต่ละขั้นตอน
    รวมไปถึงการตรวจสอบคุณภาพของผลิตภัณฑ์ที่ผลิตเสร็จแล้ว
    โดยบริษัทจัดให้มีการตรวจสอบคุณภาพของผลิตภัณฑ์ที่ผลิตเสร็จแล้ว 2 ระดับ คือ

1.  การตรวจสอบและควบคุมคุณภาพในกระบวนการผลิต และ

2.  การตรวจสอบขั้นสุดท้ายก่อนส่งมอบให้แก่ลูกค้า
    ทั้งนี้เพื่อให้มั่นใจว่าผลิตภัณฑ์ที่บริษัทผลิตและส่งมอบให้แก่ลูกค้ามีคุณสมบัติตรงตามที่ลูกค้ากำหนด

(2) ความตรงต่อเวลาในการส่งมอบงาน
    บริษัทให้ความสำคัญในการควบคุมและจัดส่งผลิตภัณฑ์ให้แก่ลูกค้าได้ตรงตามเวลาและสามารถส่งมอบงานได้อย่างสม่ำเสมอและเป็นการสร้างความเชื่อมั่นในการทำงานของบริษัท

(3) ความมั่นคงในการผลิต
    บริษัทสามารถผลิตและจัดหาผลิตภัณฑ์ได้ตรงตามรูปแบบความต้องการของลูกค้า
    และในปริมาณและเวลาที่กำหนด
    เพื่อสร้างความมั่นใจให้กับลูกค้าว่าจะได้รับมอบสินค้าในปริมาณและเวลาที่ทันกับความต้องการ
    โดยเฉพาะชิ้นส่วนยานยนต์ที่บริษัทผลิตจะต้องจัดส่งให้แก่ลูกค้าเพื่อให้สามารถนำไปใช้แบบทันเวลาพอดี
    (Just-in-Time)

(4) ความสามารถในการเพิ่มหรือขยายกำลังการผลิต
    บริษัทสามารถเพิ่มหรือขยายกำลังการผลิตผลิตภัณฑ์เพื่อรองรับการเติบโตและการขยายตัวทางธุรกิจของลูกค้า
    โดยสามารถผลิตผลิตภัณฑ์ได้ในปริมาณที่เพิ่มขึ้นหากมีความต้องการจากลูกค้า

(5) การพัฒนากระบวนการผลิตเพื่อเพิ่มประสิทธิภาพในการบริหารจัดการต้นทุน
บริษัทมุ่งมั่นที่จะพัฒนากระบวนการผลิตและการบริหารจัดการต้นทุนอย่างต่อเนื่อง
เพื่อเพิ่มขีดความสามารถในการแข่งขันและจูงใจลูกค้า
เนื่องจากโครงสร้างการกำหนดราคาผลิตภัณฑ์ของบริษัทและในอุตสาหกรรมมีลักษณะเป็นแบบต้นทุนบวกอัตรากำไร
(Cost Plus Pricing)
ดังนั้นการที่บริษัทสามารถบริหารจัดการให้ต้นทุนลดลงจะทำให้ต้นทุนของลูกค้าลดลงด้วยเช่นกัน
ซึ่งจะช่วยเพิ่มขีดความสามารถในการแข่งขันของลูกค้า

  ทั้งนี้บริษัทได้พัฒนาและนำกระบวนการรวมถึงระบบการดำเนินงานมาประยุกต์ใช้ในกระบวนการผลิตของบริษัทเพื่อเพิ่มประสิทธิภาพในการบริหารจัดการต้นทุน
  โดยเริ่มทยอยนำระบบ TPM(Total Productive Maintenance) เข้ามาใช้ในปี 2543
  ทำให้บริษัทสามารถควบคุมต้นทุนในการผลิต
  อันนำมาซึ่งการรักษาความสามารถในการทำกำไรของบริษัท
  โดยบริษัทอยู่ระหว่างการเตรียมการเพื่อขอรับรางวัล TPM Excellence Award จาก JIPM
  ที่ประเทศญี่ปุ่นในปี 2555

(6) ความรับผิดชอบและความสัมพันธ์ที่ดีต่อลูกค้า

-   ความสามารถในการปรับเพิ่มกำลังการผลิตเพื่อตอบสนองความต้องการของลูกค้า
    ในบางกรณีลูกค้าอาจมีความต้องการผลิตภัณฑ์ของบริษัทเพิ่มขึ้นในช่วงระยะเวลาหนึ่งอย่างกระทันหัน
    บริษัทก็มีความสามารถที่จะปรับเปลี่ยนสายการผลิตเพื่อเพิ่มกำลังการผลิตให้สอดคล้องกับความต้องการของลูกค้าได้ภายในระยะเวลาอันสั้น

-   การรักษาความสัมพันธ์ระยะยาวกับลูกค้า
    บริษัทมีนโยบายที่จะรักษาความสัมพันธ์กับลูกค้าในระยะยาว
    โดยการจัดเตรียมและรักษากำลังการผลิตสนับสนุนงานของลูกค้า
    รวมถึงขยายกำลังการผลิตและเพิ่มกระบวนการใหม่ๆ เพื่อให้บริการครบวงจร

-   การรักษาความลับของลูกค้า บริษัทให้ความสำคัญกับการรักษาความลับของลูกค้า
    โดยบริษัทจะควบคุมดูแลไม่ให้มีการนำข้อมูลทางด้านเทคนิคที่เกี่ยวข้องกับผลิตภัณฑ์ที่ลูกค้าว่าจ้างบริษัทผลิต
    หรือข้อมูลอื่นใดที่เป็นความลับการค้าของลูกค้า
    รวมถึงข้อมูลอื่นใดที่จะส่งผลต่อความสามารถในการแข่งขันและการทำธุรกิจของบริษัท
    นำมาเปิดเผยต่อบุคคลภายนอกหรือนำข้อมูลดังกล่าวไปหาประโยชน์เพื่อการส่วนตัว

ลักษณะลูกค้าและกลุ่มลูกค้าเป้าหมาย

กลุ่มลูกค้าของบริษัทส่วนใหญ่เป็นเจ้าของผลิตภัณฑ์ที่มีตราสินค้าเป็นที่รู้จักในแต่ละอุตสาหกรรมและผู้บริโภคทั่วไปที่ต้องการบรรจุภัณฑ์พลาสติกและชิ้นส่วนพลาสติกที่มีคุณภาพได้มาตรฐาน
โดยสามารถแบ่งกลุ่มลูกค้าได้ดังนี้

1.  บรรจุภัณฑ์พลาสติกสำหรับรรจุน้ำมันหล่อลื่น

2.  บรรจุภัณฑ์พลาสติกสำหรับรรจุนมและนมเปรี้ยว

3.  บรรจุภัณฑ์พลาสติกสำหรับรรจุสินค้าอุปโภคและบริโภค

4.  บรรจุภัณฑ์พลาสติกสำหรับรรจุสารเคมีสำหรับการเกษตร

5.  ชิ้นส่วนพลาสติกสำหรับยานยนต์

ช่องทางการจัดจำหน่าย

บริษัทมีการจำหน่ายผลิตภัณฑ์ให้ลูกค้าในประเทศทั้งหมด
โดยผ่านช่องทางการจัดจำหน่ายหลายช่องทางเพื่อให้เข้าถึงกลุ่มลูกค้าเป้าหมายของบริษัท ดังนี้

-   การจำหน่ายผ่านทีมงานฝ่ายการตลาด
    บริษัทดำเนินการติดต่อลูกค้าโดยตรงผ่านทีมงานฝ่ายการตลาดของบริษัทที่มีประสบการณ์ ความรู้
    และสามารถเข้าถึงความต้องการของลูกค้าได้เป็นอย่างดี
    โดยทีมงานฝ่ายการตลาดของบริษัทจะไปพบกับลูกค้าและนำเสนอผลิตภัณฑ์
    ข้อมูลรายละเอียดเกี่ยวกับสินค้าให้ตรงกับความต้องการของลูกค้าและทำให้ทราบถึงความต้องการใหม่ๆ
    ของลูกค้า รวมถึงในบางครั้งอาจมีการประสานงานร่วมกันกับหลายๆ ฝ่ายภายในบริษัท เช่น
    ฝ่ายผลิต และฝ่ายวางแผน เป็นต้น
    เพื่อร่วมกันจัดทำและนำเสนอข้อมูลเพื่อให้ตรงกับความต้องการของลูกค้าในแต่ละราย

-   การจำหน่ายโดยเข้าร่วมประมูลงาน เป็นอีกหนึ่งช่องทางในการจำหน่ายผลิตภัณฑ์ของบริษัท
    ซึ่งส่วนใหญ่จะเป็นวิธีที่ลูกค้าในกลุ่มชิ้นส่วนพลาสติกสำหรับยานยนต์
    และกลุ่มบรรจุภัณฑ์น้ำมันหล่อลื่นใช้ในการคัดเลือกผู้ผลิต
    โดยมีทีมงานฝ่ายการตลาดของบริษัทจะติดตามข่าวสารในการเปิดประมูลงานของกลุ่มลูกค้าเป้าหมาย
    เพื่อยื่นเสนอราคาแข่งขันกับผู้ผลิตรายอื่น
    โดยลักษณะการประมูลจะเป็นการประมูลเฉพาะผู้ผลิตที่เคยผลิตให้แก่เจ้าของสินค้าอยู่ในปัจจุบัน(การประมูลแบบปิด)
    เพื่อให้ได้รับคัดเลือกและคำสั่งซื้อจากลูกค้า

-   การจำหน่ายโดยลูกค้าเข้ามาติดต่อบริษัทโดยตรง
    ลูกค้าของบริษัทบางรายมีการติดต่อสั่งซื้อผลิตภัณฑ์จากบริษัทโดยตรง
    เนื่องจากได้รับคำแนะนำจากลูกค้าเดิมของบริษัท

นโยบายการกำหนดราคา

บริษัทมีนโยบายกำหนดราคาจำหน่ายบรรจุภัณฑ์พลาสติกและชิ้นส่วนพลาสติกจากราคาต้นทุนของผลิตภัณฑ์บวกอัตรากำไร
(Cost Plus Pricing)
ทั้งนี้ในการกำหนดราคานั้นมีทั้งแบบที่กำหนดร่วมกันระหว่างบริษัทและลูกค้า
โดยเจรจากำหนดราคาจำหน่ายร่วมกันตั้งแต่ก่อนเริ่มกระบวนการผลิต
และแบบที่บริษัทต้องเสนอราคาจำหน่ายเพื่อแข่งขันกับผู้ผลิตรายอื่น

เนื่องจากต้นทุนส่วนใหญ่ของผลิตภัณฑ์ของบริษัทมาจากราคาวัตถุดิบ คือ
เม็ดพลาสติกโพลีเอทธิลีนและเม็ดพลาสติกโพลีโพรพีลีน
ซึ่งบริษัทจะสั่งซื้อวัตถุดิบส่วนใหญ่จากภายในประเทศ
อย่างไรก็ตามเนื่องจากวัตถุดิบดังกล่าวเป็นสินค้าที่มีลักษณะเป็น Commodity
ราคาของวัตถุดิบดังกล่าวจึงถูกกำหนดโดยอุปสงค์และอุปทานของวัตถุดิบแต่ละประเภทในตลาดโลก
ที่มีการเปลี่ยนแปลงอยู่ตลอดเวลาซึ่งอาจจะมีราคาเปลี่ยนแปลงได้
ดังนั้นราคาจำหน่ายของผลิตภัณฑ์ของบริษัทจึงมีการกำหนดให้สามารถปรับราคาได้สำหรับลูกค้าที่มีเงื่อนไขกำหนดไว้ให้ปรับราคาได้
โดยจะมีการกำหนดไว้ให้สามารถปรับราคาจำหน่ายได้ทุกเดือน หรือทุกไตรมาส เป็นต้น
ทั้งนี้เพื่อเป็นการรักษาอัตรากำไรขั้นต้นของบริษัทให้อยู่ในระดับที่ยอมรับได้

แม้ว่าจะมีลูกค้าบางประเภทที่ไม่มีเงื่อนไขการปรับราคากำหนดไว้ก็ตาม
แต่บริษัทก็สามารถเจรจาปรับราคาจำหน่ายได้ตามราคาวัตถุดิบที่เปลี่ยนแปลงไป

3.  

4.  2.  2.  ภาวะอุตสาหกรรมและการแข่งขัน

ในช่วง 3 ปีที่ผ่านมา แม้ว่าปัจจัยแวดล้อมต่างๆ จะมีความผันแปรเป็นอย่างมาก ทั้งด้านเศรษฐกิจ
การเมือง ตลอดจนภัยธรรมชาติที่เกิดขึ้นอย่างต่อเนื่อง ส่งผลกระทบต่อผู้อุปโภคบริโภคสินค้าโดยตรง
ด้านผู้ประกอบการอุตสาหกรรมบรรจุภัณฑ์พลาสติกก็ได้รับผลกระทบจากราคาน้ำมันดิบที่เป็นตัวแปรสำคัญ
ทำให้ราคาเม็ดพลาสติกซึ่งปรับตัวตามราคาน้ำมันดิบโลกผันแปรทั้งด้านราคาและปริมาณ ทั้งนี้
บริษัทฯมีการปรับราคาขายตามราคาวัตถุดิบที่เพิ่มสูงขึ้นกับลูกค้าตามเงื่อนไขการปรับราคาตามโครงสร้างการเปลี่ยนแปลงราคาวัตถุดิบ
รวมถึงได้ดำเนินการด้วยความระมัดระวัง ติดตามสภาวะการแข่งขันอย่างใกล้ชิด
และพยายามที่จะขยายตัวไปในธุรกิจใหม่ๆ เพิ่มมากขึ้นเพื่อขยายฐานลูกค้า
รวมถึงการขยายการลงทุนไปยังต่างประเทศ นอกจากนี้ยังได้เพิ่มเติมเครื่องจักรที่มีความทันสมัย
เพื่อเพิ่มประสิทธิภาพและลดต้นทุนการผลิต ทำให้สามารถแข่งขันกับผู้ผลิตรายอื่นได้
อีกทั้งยังได้พัฒนาระบบคุณภาพต่าง ๆที่นำมาใช้อย่างต่อเนื่อง
ทำให้เพิ่มประสิทธิภาพในการทำงานสูงขึ้น

จากการที่ตลาดบรรจุภัณฑ์พลาสติกมีแนวโน้มขยายตัวตามอุตสาหกรรมเกี่ยวเนื่องกับการใช้บรรจุภัณฑ์ต่างๆ
ซึ่งมีการฟื้นตัวอย่างต่อเนื่องภายหลังจากภาวะเศรษฐกิจหดตัวจากผลกระทบวิกฤตการณ์อุทกภัย
ช่วงปลายปี 2554 จึงคาดว่าความต้องการใช้บรรจุภัณฑ์พลาสติกในอนาคตจะเพิ่มมากขึ้นตามไปด้วย
โดยคาดว่าเศรษฐกิจไทยในปี 2555 จะขยายตัวได้ต่อเนื่องในเกณฑ์ปกติที่ร้อยละ 4.5 – 5.5
เนื่องจากเศรษฐกิจไทยจะขยายตัวได้ดีกว่าปีก่อนเนื่องจากการฟื้นฟูเศรษฐกิจในประเทศหลังวิกฤตการณ์อุทกภัย
การขยายตัวต่อเนื่องของตลาดเอเชีย แต่ยังมีปัจจัยความเสี่ยงที่ควรระมัดระวัง ได้แก่
เศรษฐกิจโลกยังมีความเสี่ยงจากปัญหาเศรษฐกิจในสหรัฐฯ และกลุ่มประเทศยุโรป
ราคาน้ำมันในตลาดโลกยังอยู่ในระดับสูงที่อาจส่งผลต่ออัตราเงินเฟ้อในช่วงตลาดแรงงานตึงตัว[1]
อย่างไรก็ตามปัจจัยความเสี่ยงดังกล่าว
ฝ่ายบริหารของบริษัทฯคาดว่าจะไม่ส่งผลกระทบต่อภาคอุตสาหกรรมอย่างมีนัยสำคัญ

1.  ประกาศนียบัตรและมาตรฐานสากล

บริษัทมุ่งเน้นที่จะพัฒนาประสิทธิภาพในการผลิตและการจัดการเพื่อให้เป็นโรงงานที่มีมาตรฐานเป็นที่ยอมรับของลูกค้า
โดยบริษัทได้รับประกาศนียบัตรที่เป็นมาตรฐานสากลในด้านต่างๆ ดังนี้

  ------------------------------------------------------------------------------------------------------------------------------------------
       มาตรฐาน       ระยะเวลาที่ได้รับการรับรอง   รายละเอียด
  ---- ------------- ----------------------- -----------------------------------------------------------------------------------------------
  1.   ISO 9001:     11 พ.ค. 2553 – 30 เม.ย  บริษัทได้รับมาตรฐาน ISO 9001: 2008 เป็นมาตรฐานที่องค์กรระหว่างประเทศว่าด้วยการมาตรฐาน (International
       2008          พ.ค. 2555               Standardization and Organization)
                                             กำหนดขึ้นโดยมุ่งส่งเสริมให้มีแนวทางการจัดการและการบริหารงานด้านคุณภาพองค์กรอย่างเป็นระบบ

  2.   ISO/TS 16949  11 พ.ค. 2553 – 10 พ.ค.  บริษัทได้รับมาตรฐาน ISO/TS 16949 สำหรับสายการผลิตชิ้นส่วนที่โรงงานชลบุรี
                     2556                    มาตรฐานนี้จัดทำขึ้นโดยใช้พื้นฐานของข้อกำหนดของ ISO 9001
                                             โดยได้เพิ่มเติมข้อกำหนดเฉพาะสำหรับอุตสาหกรรมยานยนต์ตามมาตรฐาน TS 16949 ซึ่งเป็นมาตรฐานข้อกำหนดเฉพาะทางเทคนิค
                                             (Technical Specification: TS) ที่เป็นแนวทางข้อกำหนดระบบการบริหารคุณภาพของอุตสาหกรรมยานยนต์ทั่วโลก

  3.   ISO 14001:    7 ก.ค. 2553 – 5 มี.ค.    มาตรฐาน ISO 14001: 2004 เป็นมาตรฐานที่องค์กรระหว่างประเทศว่าด้วยการมาตรฐาน (International
       2004          2555                    Standardization and Organization) กำหนดขึ้นโดยมุ่งส่งเสริมให้มีแนวทางการจัดการและการปฏิบัติการด้านสิ่งแวดล้อม

  4.   GMP           8 ก.ค. 2553 – 2 ต.ค.    เป็นระบบประกันคุณภาพที่มีการปฏิบัติและพิสูจน์จากกลุ่มนักวิชาการด้านอาหารทั่วโลกแล้วว่าสามารถทำให้อาหารเกิดความปลอดภัย
                     2557                    เป็นที่เชื่อถือยอมรับจากผู้บริโภค หลักการของ GMP จึงครอบคลุมตั้งแต่สถานที่ตั้งของสถานประกอบการ โครงสร้างอาคาร
                                             ระบบการผลิตที่ดี มีความปลอดภัย และมีคุณภาพ ได้มาตรฐานทุกขั้นตอน นับตั้งแต่เริ่มต้นวางแผนการผลิต
                                             ระบบควบคุมตั้งแต่วัตถุดิบระหว่างการผลิต  ผลิตภัณฑ์สำเร็จรูป  การจัดเก็บ การควบคุมคุณภาพ และการขนส่งจนถึงผู้บริโภค  
                                             มีระบบบันทึกข้อมูล ตรวจสอบและติดตามผลคุณภาพผลิตภัณฑ์ รวมถึง ระบบการจัดการที่ดีในเรื่องสุขอนามัย (Sanitation และ
                                             Hygiene) ทั้งนี้ เพื่อให้ผลิตภัณฑ์ขั้นสุดท้ายมีคุภาพและความปลอดภัย   เป็นที่มั่นใจเมื่อถึงมือผู้บริโภค และ GMP
                                             ยังเป็นระบบประกันคุณภาพพื้นฐานก่อนที่จะพัฒนาไปสู่ระบบประกันคุณภาพอื่น ๆ ต่อไป   เช่น HACCP (Hazards Analysis and
                                             Critical Control Points) และ ISO 9000 อีกด้วย

  5.   HACCP         8 ก.ค. 2553 – 2 ต.ค.    โรงงานของบริษัทที่จังหวัดสมุทรสาครได้รับมาตราฐาน HACCP ซึ่งเป็นระบบวิเคราะห์อันตรายและจุดวิกฤตที่ต้องควบคุม
                     2557                    เป็นเครื่องมือในการชี้เฉพาะเจาะจง ประเมินและควบคุมอันตรายที่มีโอกาสเกิดขึ้นในผลิตภัณฑ์อาหาร
                                             ระบบนี้ได้รับการยอมรับอย่างกว้างขวางจากนานาประเทศถึงประสิทธิภาพ
                                             การประกันความปลอดภัยของผลิตภัณฑ์อาหารสำหรับผู้บริโภค  เนื่องจากระบบ HACCP เป็นระบบที่ออกแบบมาเพื่อควบคุมอันตราย ณ
                                             จุดหรือขั้นตอนการผลิตที่อันตรายเหล่านั้นมีโอกาสเกิดขึ้นในกระบวนการผลิตของโรงงานอาหาร
                                             จึงสามารถประกันความปลอดภัยของผลิตภัณฑ์ได้ดีกว่าการตรวจสอบผลิตภัณฑ์สุดท้ายหรือการควบคุมคุณภาพที่ใช้กันอยู่เดิม
  ------------------------------------------------------------------------------------------------------------------------------------------

2.  สิทธิประโยชน์และเงื่อนไขที่ได้รับการจาการส่งเสริมการลงทุน

บริษัทได้รับสิทธิพิเศษทางด้านภาษีอากรจากการส่งเสริมการลงทุนตามพระราชบัญญัติส่งเสริมการลงทุน
พ.ศ.2520 โดยการอนุมัติของคณะกรรมการส่งเสริมการลงทุน มีสาระสำคัญดังนี้

+---+------------------------------+------------------+-----------------+
|   |                              | บริษัท             | บริษัท มิลล์แพค     |
|   |                              | ปัญจวัฒนาพลาสติก    | จำกัด            |
|   |                              | จำกัด (มหาชน)     |                 |
+===+==============================+==================+=================+
| บ |                              | 1080(10)/2553    | ได้รับ            |
| ัต |                              |                  | การส่งเสริมตามนโย |
| ร |                              |                  | บายส่งเสริมการลงท |
| ส |                              |                  | ุนสำหรับวิสาหกิจขนา |
| ่ง |                              |                  | ดกลางและขนาดย่อม |
| เ |                              |                  | (SMEs)          |
| ส |                              |                  |                 |
| ร |                              |                  |                 |
| ิม |                              |                  |                 |
| ก |                              |                  |                 |
| า |                              |                  |                 |
| ร |                              |                  |                 |
| ล |                              |                  |                 |
| ง |                              |                  |                 |
| ท |                              |                  |                 |
| ุน |                              |                  |                 |
+---+------------------------------+------------------+-----------------+
| ว |                              | 1 เมษายน 2553    | 5 ตุลาคม 2554    |
| ัน |                              |                  |                 |
| ท |                              |                  |                 |
| ี่เ |                              |                  |                 |
| ร |                              |                  |                 |
| ิ่ม |                              |                  |                 |
| ใ |                              |                  |                 |
| ช |                              |                  |                 |
| ้ส |                              |                  |                 |
| ิท |                              |                  |                 |
| ธ |                              |                  |                 |
| ิต |                              |                  |                 |
| า |                              |                  |                 |
| ม |                              |                  |                 |
| บ |                              |                  |                 |
| ัต |                              |                  |                 |
| ร |                              |                  |                 |
| ส |                              |                  |                 |
| ่ง |                              |                  |                 |
| เ |                              |                  |                 |
| ส |                              |                  |                 |
| ร |                              |                  |                 |
| ิม |                              |                  |                 |
| ก |                              |                  |                 |
| า |                              |                  |                 |
| ร |                              |                  |                 |
| ล |                              |                  |                 |
| ง |                              |                  |                 |
| ท |                              |                  |                 |
| ุน |                              |                  |                 |
+---+------------------------------+------------------+-----------------+
| ว |                              | 31 มีนาคม 2560    | 4 ตุลาคม 2562    |
| ัน |                              |                  |                 |
| ค |                              |                  |                 |
| ร |                              |                  |                 |
| บ |                              |                  |                 |
| อ |                              |                  |                 |
| า |                              |                  |                 |
| ย |                              |                  |                 |
| ุข |                              |                  |                 |
| อ |                              |                  |                 |
| ง |                              |                  |                 |
| บ |                              |                  |                 |
| ัต |                              |                  |                 |
| ร |                              |                  |                 |
| ส |                              |                  |                 |
| ่ง |                              |                  |                 |
| เ |                              |                  |                 |
| ส |                              |                  |                 |
| ร |                              |                  |                 |
| ิม |                              |                  |                 |
| ก |                              |                  |                 |
| า |                              |                  |                 |
| ร |                              |                  |                 |
| ล |                              |                  |                 |
| ง |                              |                  |                 |
| ท |                              |                  |                 |
| ุน |                              |                  |                 |
+---+------------------------------+------------------+-----------------+
| ป |                              |   -              |   -             |
| ร |                              |   บรรจุภัณ         |   บรรจุภัณฑ       |
| ิม |                              | ฑ์พลาสติกปีละประมาณ | ์พลาสติกปีละประมาณ |
| า |                              |   5,100 ตัน       |   6,500 ตัน      |
| ณ |                              |                  |                 |
| ก |                              |   -              |                 |
| า |                              |   ชิ้นส่ว           |                 |
| ร |                              | นพลาสติกปีละประมาณ |                 |
| ผ |                              |   2,470 ตัน       |                 |
| ล |                              |                  |                 |
| ิต |                              |                  |                 |
| ( |                              |                  |                 |
| ช |                              |                  |                 |
| ิ้น |                              |                  |                 |
| ต |                              |                  |                 |
| ่อ |                              |                  |                 |
| ป |                              |                  |                 |
| ี) |                              |                  |                 |
| ห |                              |                  |                 |
| ร |                              |                  |                 |
| ือ |                              |                  |                 |
| น |                              |                  |                 |
| ้ำ |                              |                  |                 |
| ห |                              |                  |                 |
| น |                              |                  |                 |
| ัก |                              |                  |                 |
| ส |                              |                  |                 |
| ูง |                              |                  |                 |
| ส |                              |                  |                 |
| ุด |                              |                  |                 |
| ( |                              |                  |                 |
| ต |                              |                  |                 |
| ัน |                              |                  |                 |
| ต |                              |                  |                 |
| ่อ |                              |                  |                 |
| ป |                              |                  |                 |
| ี) |                              |                  |                 |
| ท |                              |                  |                 |
| ี่ไ |                              |                  |                 |
| ด |                              |                  |                 |
| ้ร |                              |                  |                 |
| ับ |                              |                  |                 |
| ย |                              |                  |                 |
| ก |                              |                  |                 |
| เ |                              |                  |                 |
| ว |                              |                  |                 |
| ้น |                              |                  |                 |
| ภ |                              |                  |                 |
| า |                              |                  |                 |
| ษี |                              |                  |                 |
+---+------------------------------+------------------+-----------------+
| ส |                              |                  |                 |
| ิท |                              |                  |                 |
| ธ |                              |                  |                 |
| ิป |                              |                  |                 |
| ร |                              |                  |                 |
| ะ |                              |                  |                 |
| โ |                              |                  |                 |
| ย |                              |                  |                 |
| ช |                              |                  |                 |
| น |                              |                  |                 |
| ์ท |                              |                  |                 |
| ี่ไ |                              |                  |                 |
| ด |                              |                  |                 |
| ้ร |                              |                  |                 |
| ับ |                              |                  |                 |
+---+------------------------------+------------------+-----------------+
| 1 | ได้รับยกเว้นภาษีเงิน              | ยกเว้น 7 ปี        | ยกเว้น 8 ปี       |
| . | ได้นิติบุคคลสำหรับกำไรสุทธิที่ได้รับจาก |                  |                 |
|   | การประกอบกิจการที่ได้รับการส่งเสริม |                  |                 |
+---+------------------------------+------------------+-----------------+
| 2 | ระยะเวลาที่สามารถนำผลขาด       | 5 ปี              | 5 ปี             |
| . | ทุนในระยะเวลาที่ได้รับการส่งเสริมไป |                  |                 |
|   | หักออกจากกำไรสุทธิที่เกิดขึ้นภายหลังร |                  |                 |
|   | ะยะเวลาที่ได้รับการยกเว้นภาษีเงินได้ |                  |                 |
+---+------------------------------+------------------+-----------------+
| 3 | ได้รับยกเว้น/                   | ได้รับยกเว้น        | ได้รับยกเว้น       |
| . | ลดหย่อนอากรขาเข้าสำหรับเครื่อ     |                  |                 |
|   | งจักรตามที่คณะกรรมการพิจารณาอนุมัติ | (ต้องนำเข้าภายใน   | (ต้องนำเข้าภายใน  |
|   |                              | 27 ก.ค.2555)     | 30 เดือน         |
|   |                              |                  | นับแต่วันออกบัตร)   |
+---+------------------------------+------------------+-----------------+
| 4 | ได้รับยกเว้นภาษีหัก ณ ที่จ่าย        | ได้รับยกเว้น        | ได้รับยกเว้น       |
| . | สำหรับเงินปันผลที่จ่ายให้แก่ผู้ถือหุ้น    |                  |                 |
+---+------------------------------+------------------+-----------------+

นอกจากนี้ในเดือนธันวาคม 2554 บริษัท ได้ยื่นขอรับสิทธิพิเศษทางด้านภาษีอากร
กับสำนักงานคณะกรรมการส่งเสริมการลงทุน
และคณะกรรมการการส่งเสริมการลงทุนได้แจ้งมติอนุมัติให้การส่งเสริมการลงทุนแก่บริษัท
ตามหนังสือแจ้งมติเลขที่ อก 0908/000834 ลงวันที่ 25 มกราคม 2555
บริษัทมีหนังสือแจ้งตอบรับว่าประสงค์จะเป็นผู้ได้รับการส่งเสริมการลงทุนแล้ว เมื่อวันที่ 8 มีนาคม
2555

ทั้งนี้มีสาระสำคัญของสิทธิประโยชน์ที่บริษัทได้รับมีดังนี้

  1. ได้รับยกเว้นอากรขาเข้าสำหรับเครื่องจักร

  2.
  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
  100 ของเงินลงทุนไม่รวมค่าที่ดินและทุนหมุนเวียนมีกำหนดเวลา 7 ปี
  นับจากวันที่เริ่มมีรายได้จากการประกอบกิจการนั้น

  3.
  ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลตามมาตรา
  31
  ไปรวมคำนวณเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

  4.
  ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออกเป็นระยะเวลา
  1 ปี นับแต่วันนำเข้าครั้งแรก

  5.
  ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปเป็นระยะเวลา
  1 ปี นับแต่วันนำเข้าครั้งแรก

3.  การจัดหาผลิตภัณฑ์

    1.  การผลิตและการใช้กำลังการผลิต

ปัจจุบันบริษัทและบริษัทย่อยมีโรงงาน 4 แห่ง โดยมีสถานที่ตั้งในประเทศไทย 3 แห่ง คือ กรุงเทพฯ
จังหวัดสมุทรสาคร จังหวัดชลบุรี และ ประเทศสาธารณรัฐประชาชนจีน เมืองเทียนจิน 1 แห่ง
โดยมีกำลังการผลิตสูงสุด อัตราการใช้กำลังการผลิต แยกตามส่วนงานทางภูมิศาสตร์ ดังนี้

  --------------------------------------------------------------------------
                                   ปี 2552        ปี 2553        ปี 2554
  -------------------------------- ------------- ------------- -------------
  ประเทศไทย                                                    

  กำลังการผลิต(ตัน)^(1/)              15,184        19,567        21,192

  ผลิตจริง(ตัน)                       9,290         12,878        14,328

  อัตราการใช้กำลังการผลิต              61.18%        65.81%        67.61%

  ประเทศสาธารณรัฐประชาชาชนจีน^(2/)                               

  กำลังการผลิต(ตัน)                   -             -             1,148

  ผลิตจริง(ตัน)                       -             -             757

  อัตราการใช้กำลังการผลิต              -             -             65.94%

  รวมทั้งสิ้น                                                      

  กำลังการผลิต(ตัน) ^(1/)             15,184        19,567        22,340

  ผลิตจริง(ตัน)                       9,290         12,878        15,085

  อัตราการใช้กำลังการผลิต              61.18%        65.81%        67.52%
  --------------------------------------------------------------------------

1/ ดำเนินการผลิต 2 กะๆ ละ 12 ชั่วโมง (รวมการทำงานล่วงเวลากะละ 4 ชั่วโมง)

2/ เริ่มเปิดดำเนินการเชิงพาณิชย์เมื่อเดือน เมษายน 2554

2.  วัตถุดิบ

วัตถุดิบหลักที่ใช้ในการผลิตของบริษัทส่วนใหญ่ ได้แก่ เม็ดพลาสติก และ สีผสมพลาสติก
โดยลูกค้าจะเป็นผู้กำหนดลักษณะเฉพาะ ชนิด และคุณภาพของวัตถุดิบที่ต้องการให้กับบริษัท ดังนี้

1. เม็ดพลาสติก ประเภทต่างๆที่บริษัทใช้ได้แก่

  ก) โพลีเอททีลีน(Polyethylene, PE )

  เป็นพลาสติกที่มีความอ่อนตัวยืดหยุ่นได้ดี แบ่งเป็น LDPE(Low Density) และ HDPE(High
  Density) บรรจุภัณฑ์พลาสติกที่ผลิตจากเม็ดพลาสติกประเภทนี้ได้แก่
  บรรจุภัณฑ์พลาสติกสำหรับบรรจุน้ำมันหล่อลื่น, บรรจุภัณฑ์พลาสติกสำหรับบรรจุนมและนมเปรี้ยว,
  บรรจุภัณฑ์พลาสติกสำหรับบรรจุสินค้าอุปโภคและบริโภค

  ข) โพลีโพรพีลีน(Polypropylene, PP)

  เป็นพลาสติกที่มีความเหนียว และยืดหยุ่นได้ดีกว่าโพลีเอททีลีน ทนทานต่อความร้อน ความชื้นได้ดี
  ผลิตภัณฑ์ที่ผลิตจากพลาสติกประเภทนี้ได้แก่ ฝาปิดขวด และ ชิ้นส่วนรถยนต์และรถจักรยานยนต์
  เป็นต้น

2. สีผสมพลาสติก

  ในการผลิตชิ้นส่วนพลาสติกนั้น ต้องมีสีผสมพลาสติกเป็นส่วนประกอบที่สำคัญร่วมกับเม็ดพลาสติกด้วย
  โดยต้องนำวัตถุดิบทั้งสองมาผสมกันตามสัดส่วน เพื่อให้ได้คุณสมบัติทางกายภาพและสีที่ต้องการ

เม็ดพลาสติกและสีผสมพลาสติกเกือบทั้งหมดบริษัทซื้อจากผู้ผลิตเม็ดพลาสติกในประเทศ
มีเพียงเม็ดพลาสติกบางประเภทซึ่งเป็นส่วนน้อยที่ต้องสั่งซื้อจากต่างประเทศ
เนื่องจากราคาของเม็ดพลาสติกจะมีการเปลี่ยนแปลงตามราคาของน้ำมัน
รวมถึงความสมดุลของอุปสงค์และอุปทานในตลาดโลกอยู่ตลอดเวลา
บริษัทตระหนักถึงปัจจัยดังกล่าวเป็นอย่างดี
ผู้บริหารของบริษัทจึงคอยติดตามสถานการณ์ราคาและปริมาณความต้องการเม็ดพลาสติกของตลาดโลกอย่างสม่ำเสมอ
เพื่อวางแผนการจัดซื้อให้สอดคล้องกับแผนการผลิตของบริษัททั้งปริมาณที่ต้องการและในระยะเวลาที่กำหนด

บริษัทไม่มีนโยบายที่จะจัดซื้อวัตถุดิบแต่ละชนิดจากผู้จัดจำหน่ายกลุ่มใดกลุ่มหนึ่งเป็นการเฉพาะ
แต่จะกระจายไปในผู้จัดจำหน่ายหลายๆ ราย เพื่อความยืดหยุ่นในการเลือกวัตถุดิบ

ทั้งนี้บริษัทมีสัดส่วนการสั่งซื้อวัตถุดิบจากคู่ค้าแต่ละรายไม่เกินร้อยละ 20
ของมูลค่าการจัดหาวัตถุดิบทั้งหมด
โดยบริษัทสั่งซื้อวัตถุดิบจากคู่ค้ารายใหญ่ที่สุดคิดเป็นสัดส่วนประมาณร้อยละ 10.49
ของมูลค่าการจัดหาวัตถุดิบทั้งหมดในปี 2554

3.  กระบวนการผลิต

  การติดต่อรับงานกับลูกค้า

1.  บริษัทดำเนินการส่งข้อมูล และผลงานของบริษัทในอดีตให้กับลูกค้าเพื่อให้ลูกค้าพิจารณา

2.  การเยี่ยมชมการดำเนินงานของบริษัท (Commercial Site Visit)
    เพื่อให้แน่ใจว่าระบบการผลิตเป็นไปตามมาตรฐานที่ลูกค้ายอมรับได้

3.  การประเมินทางด้านเทคนิค (Technical Evaluation) ขั้นตอนการประเมินศักยภาพ
    ความสามารถ
    และคุณภาพในการผลิตของบริษัทในการผลิตชิ้นส่วนให้ได้ตรงตามความต้องการในรูปแบบที่กำหนด

4.  ลูกค้าจะจัดส่งข้อมูลของชิ้นงาน (Request For Quotation: RFQ)
    ให้แก่บริษัทซึ่งข้อมูลดังกล่าวจะระบุชนิดของวัตถุดิบที่ใช้ รูปร่าง มิติ
    และรายละเอียดของชิ้นงาน และปริมาณที่ต้องการให้แก่บริษัท
    เพื่อให้ศึกษารายละเอียดเตรียมการเสนอราคา จัดทำตัวอย่าง และวางแผนการผลิต

5.  บริษัทศึกษาข้อมูลใน Request for Quotation (RFQ) แล้ว
    บริษัทจะทำการวิเคราะห์ต้นทุนเพื่อจัดทำใบเสนอราคา (Quotation) เสนอกลับไปยังลูกค้า

6.  บริษัทและลูกค้าหารือร่วมกันเพื่อตกลงราคาและเงื่อนไขต่างๆ ในรายละเอียด

7.  เมื่อลูกค้ายอมรับราคา บริษัทจะจัดทำตัวอย่างชิ้นงานขั้นสุดท้าย
    พร้อมทั้งนำเสนอแผนการผลิตไปยังลูกค้า

8.  ลูกค้าตรวจสอบความถูกต้องของตัวอย่างชิ้นงานและแผนการผลิตที่บริษัทเสนอ

9.  หากลูกค้ายอมรับตัวอย่างชิ้นงานและแผนการผลิตดังกล่าวแล้ว
    บริษัทจะเริ่มผลิตชิ้นงานในเชิงพาณิชย์ให้แก่ลูกค้า
    และส่งมอบชิ้นงานให้แก่ลูกค้าตามแผนการผลิตนั้นๆ

  []

  กระบวนการในการผลิต

กระบวนการผลิตแบบเป่า (Blow Molding)

1.  นำวัตถุดิบได้แก่ เม็ดพลาสติกและเม็ดสี (Pigment)
    มาชั่งน้ำหนักตามสัดส่วนที่ต้องการเพื่อนำเข้าเครื่องอบเม็ดพลาสติก (Hopper)
    เพื่อโม่ผสมเม็ดพลาสติกให้ได้ตามสีชิ้นงานที่ลูกค้าต้องการ

2.  นำเม็ดพลาสติกที่ได้เข้าเครื่องอัดรีด (Extruder Screw)
    โดยพลาสติกที่หลอมละลายจะถูกดันขึ้นรูปเป็นท่อกลวง (Parison) ผ่าน Die Head
    เข้าแม่พิมพ์

3.  ท่อกลวงพลาสติกถูกเป่าให้ขึ้นรูปตามแม่พิมพ์ (Mold)

4.  ถอดแม่พิมพ์ออกเมื่อพลาสติกแข็งขึ้นรูปตามแม่พิมพ์แล้ว เพื่อให้ได้ตัวชิ้นงานออกมา

5.  สุ่มตัวอย่างชิ้นงานเพื่อตรวจสอบ

6.  ติดฉลากสินค้าบนชิ้นงานที่ผ่านการตรวจสอบแล้ว

7.  สุ่มตัวอย่างชิ้นงานอีกครั้งเพื่อตรวจสอบความเรียบร้อยของฉลากสินค้า

8.  บรรจุชิ้นงานเพื่อเตรียมจัดส่งให้แก่ลูกค้า

[]

กระบวนการผลิตแบบฉีด (Injection Molding)

1.  นำวัตถุดิบได้แก่ เม็ดพลาสติกและเม็ดสี (Pigment)
    มาชั่งน้ำหนักตามสัดส่วนที่ต้องการเพื่อนำเข้าเครื่องอบเม็ดพลาสติก (Hopper)
    เพื่อโม่ผสมเม็ดพลาสติกให้ได้ตามสีชิ้นงานที่ลูกค้าต้องการ

2.  นำเม็ดพลาสติกที่ได้เข้าเครื่องอัดรีด (Extruder Screw)
    โดยพลาสติกที่หลอมละลายจะถูกฉีดเข้าแม่พิมพ์จนเต็ม

3.  พลาสติกจะถูกขึ้นรูปตามลักษณะแม่พิมพ์ (Mold)

4.  ถอดแม่พิมพ์ออกเมื่อพลาสติกแข็งขึ้นรูปตามแม่พิมพ์แล้ว เพื่อให้ได้ตัวชิ้นงานออกมา

5.  สุ่มตัวอย่างชิ้นงานเพื่อตรวจสอบ

6.  ติดฉลากสินค้าบนชิ้นงานที่ผ่านการตรวจสอบแล้ว

7.  สุ่มตัวอย่างชิ้นงานอีกครั้งเพื่อตรวจสอบความเรียบร้อยของฉลากสินค้า

8.  บรรจุชิ้นงานเพื่อเตรียมจัดส่งให้แก่ลูกค้า

[]

1.  ผลกระทบต่อสิ่งแวดล้อม

กระบวนการผลิตชิ้นส่วนพลาสติกของบริษัทไม่มีมลภาวะที่ส่งผลกระทบต่อสิ่งแวดล้อม
แต่อย่างไรก็ตามในการผลิตผลิตภัณฑ์ของบริษัทจะมีเศษพลาสติกส่วนเกินที่ตัดออกจากชิ้นงานที่ผลิตสำเร็จซึ่งโดยส่วนใหญ่ก็จะสามารถนำไปรีไซเคิลเพื่อใช้ประกอบเป็นส่วนหนึ่งของวัตถุดิบในการกระบวนการผลิตใหม่ได้ตามสัดส่วนของสูตรการผลิตที่บริษัทได้กำหนด
สำหรับถุงพลาสติกและกล่องกระดาษสำหรับใช้บรรจุสินค้า
ซึ่งสามารถนำมาใช้หมุนเวียนได้หลายครั้งจนกว่าจะชำรุดและไม่สามารถนำมาใช้ได้อีกนั้น
บริษัทก็จะจำหน่ายถุงพลาสติกและกล่องกระดาษดังกล่าวที่ชำรุดให้แก่บุคคลภายนอกต่อไป

แม้ว่าบริษัทมีโรงงานของบริษัท 2 โรงงานที่ไม่ได้ตั้งในนิคมอุตสาหกรรม
แต่ก็ต้องปฏิบัติตามข้อกำหนดของกรมโรงงานอุตสาหกรรม กระทรวงอุตสาหกรรม
ส่วนโรงงานที่ต้องอยู่ในนิคมอุตสาหกรรมปิ่นทอง 2 ในจังหวัดชลบุรี
ก็ต้องปฏิบัติตามข้อกำหนดของการนิคมอุตสาหกรรมแห่งประเทศไทย
ซึ่งการผลิตของบริษัทก็อยู่ในเกณฑ์มาตรฐานของการนิคมอุตสาหกรรมแห่งประเทศไทย

ทั้งนี้บริษัทได้รับมาตรฐาน ISO 14001:2004
ซึ่งเป็นมาตรฐานเกี่ยวกับการจัดการและการปฎิบัติการด้านสิ่งแวดล้อม
จึงเป็นเครื่องรับประกันระบบการดูแลป้องกันสิ่งแวดล้อมที่เกิดขึ้นจากการผลิตของบริษัท

2.  งานที่ยังไม่ได้ส่งมอบ

  - ไม่มี -

[1] ที่มา: สรุปภาวะเศรษฐกิจอุตสาหกรรม ปี 2554 และแนวโน้มปี 2555
โดยสำนักงานคณะกรรมการพัฒนาเศรษฐกิจและสังคมแห่งชาติ